CELEX: 62015CA0158
Language: el
Date: 2016-06-09 00:00:00
Title: Υπόθεση C-158/15: Απόφαση του Δικαστηρίου (έκτο τμήμα) της 9ης Ιουνίου 2016 [αίτηση του Raad van State (Κάτω Χώρες) για την έκδοση προδικαστικής αποφάσεως] — Elektriciteits Produktiemaatschappij Zuid-Nederland EPZ NV κατά Bestuur van de Nederlandse Emissieautoriteit [Προδικαστική παραπομπή — Ατμοσφαιρική ρύπανση — Σύστημα εμπορίας δικαιωμάτων εκπομπής αερίων θερμοκηπίου — Οδηγία 2003/87/ΕΚ — Έννοια της «εγκαταστάσεως» — Περιλαμβάνει τον τόπο αποθηκεύσεως του καυσίμου — Κανονισμός (ΕΕ) 601/2012 — Έννοια του «καυσίμου που εξήχθη από την εγκατάσταση»]

16.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/14
            
         Απόφαση του Δικαστηρίου (έκτο τμήμα) της 9ης Ιουνίου 2016 [αίτηση του Raad van State (Κάτω Χώρες) για την έκδοση προδικαστικής αποφάσεως] — Elektriciteits Produktiemaatschappij Zuid-Nederland EPZ NV κατά Bestuur van de Nederlandse Emissieautoriteit
   (Υπόθεση C-158/15) (1)
   
   ([Προδικαστική παραπομπή - Ατμοσφαιρική ρύπανση - Σύστημα εμπορίας δικαιωμάτων εκπομπής αερίων θερμοκηπίου - Οδηγία 2003/87/ΕΚ - Έννοια της «εγκαταστάσεως» - Περιλαμβάνει τον τόπο αποθηκεύσεως του καυσίμου - Κανονισμός (ΕΕ) 601/2012 - Έννοια του «καυσίμου που εξήχθη από την εγκατάσταση»])
   (2016/C 296/19)
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   Elektriciteits Produktiemaatschappij Zuid-Nederland EPZ NV
   
      κατά
   
   Bestuur van de Nederlandse Emissieautoriteit
   
      Διατακτικό
   
   
               1)
            
            
               Τόπος αποθηκεύσεως του καυσίμου μιας μονάδας παραγωγής ηλεκτρικής ενέργειας από άνθρακα, όπως ο επίμαχος στην υπόθεση της κύριας δίκης κατά την περιγραφή του αιτούντος δικαστηρίου, αποτελεί μέρος «εγκαταστάσεως» κατά την έννοια του άρθρου 3, στοιχείο εʹ, της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ, όπως τροποποιήθηκε με την απόφαση 1359/2013/ΕΕ του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013.
            
         
               2)
            
            
               Το άρθρο 27, παράγραφος 2, πρώτο εδάφιο, του κανονισμού (ΕΕ) 601/2012 της Επιτροπής, της 21ης Ιουνίου 2012, για την παρακολούθηση και την υποβολή εκθέσεων σχετικά με τις εκπομπές αερίων θερμοκηπίου κατ’ εφαρμογή της οδηγίας 2003/87, όπως τροποποιήθηκε με τον κανονισμό (ΕΕ) 206/2014 της Επιτροπής, της 4ης Μαρτίου 2014, έχει την έννοια ότι οι απώλειες άνθρακα λόγω καύσεως οφειλόμενης σε φυσική υπερθέρμανσή του, κατά την αποθήκευσή του σε τόπο που αποτελεί μέρος εγκαταστάσεως κατά την έννοια του άρθρου 3, στοιχείο εʹ, της οδηγίας 2003/87, δεν μπορούν να θεωρηθούν ως άνθρακας που εξήχθη από την εγκατάσταση αυτή.
            
         
      (1)  ΕΕ C 205 της 22.6.2015.